**iulie 2025**

**Comunicat de presă**

**1841 persoane angajate prin intermediul Agenției Județene pentru Ocuparea Forței de Muncă Harghita, în primul semestru al anului 2025**

În primul semestru al anului 2025, 1841 persoane aflate în evidență, (din care 257 în luna iunie 2025, mai puține cu 117 persoane față de luna mai), au fost integrate pe piața muncii datorită măsurilor de stimulare a ocupării forței de muncă implementate de AJOFM Harghita). Numărul femeilor încadrate a fost de 880 persoane mai puține decât numărul bărbaților încadrați.

La intrarea în evidența agenției, în urma activității de profilare realizată pe baza criteriilor de studii, calificare, experiență în muncă, persoanele înregistrate sunt încadrate în categorii de ocupabilitate, astfel: ușor ocupabil, mediu ocupabil, greu ocupabil și foarte greu ocupabil.

În funcție de gradul de ocupabilitate, din totalul persoanelor încadrate în muncă, cele mai multe, 70% îl reprezintă persoanele din categoria celor mediu ocupabile, urmat de 23% din categoria de greu ocupabil, 6% ușor ocupabil, iar restul de 1% din categoria de foarte greu ocupabil.

Din totalul persoanelor ocupate, în primul semestru, 962 de persoane au peste 45 de ani, din care 315 peste 55 ani, 418 persoane tineri sub 25 de ani, 216 persoane au vârsta cuprinsă între 35 și 45 de ani, 143 persoane au între 25 și 30 de ani si 102 persoane au 30 și 35 de ani.

Dintre tinerii cu vârsta cuprinsă între 16 și 30 de ani s-au încadrat în muncă 515 tineri NEETs (tineri care înainte de data încadrării nu urmau nici o formă de învățământ, nu participau la programe de formare profesională și nu aveau loc de muncă).

Cele mai multe persoane pentru care au fost identificate locuri de muncă au studii liceale 686, urmate de cele cu studii studii profesionale 500, apoi cei cu studii gimnaziale 365, urmat de cei cu studii universitare 161, apoi cei cu studii primare 72 (din care 10 fără studii) și încadrări ale persoanelor cu studii postliceale 57. Cele mai multe angajări s-au făcut în domeniile comerț, constructii și servicii.

În primul semestru al anului 2025 numărul locurilor de muncă anunțate la AJOFM Harghita a fost de 5730.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.